วันนี้ตั้งใจมาทานร้านนี้โดยเฉพาะ ก่อนถึงรอบเวลาเข้าร้านก็มีคนแนะนำเรื่องที่ควรรู้และแนะนำการทานให้คุ้มค่าด้วย หลังจากเข้าไปในร้านแล้วบรรยากาศร้านตกแต่งได้อย่างสวยงามมาก และพนักงานยิ้มแย้มแจ่มใสบริการดีทุกคนเลยค่ะ ร้านนี้เป็นบุพเฟ่ มีหลากหลายอย่างมากๆ อย่างแรกเลยคือ
-หอยนางรมฝรั่งเศส(ฟินเดอร์แคล์) :สดมากและละลายในปากเลย จะกินกับน้ำพริกเผาก็อร่อยหรือจะกินกับน้ำจิ้มซีฟู้ดก็ได้(บีบมะนาวเพิ่มลงไปจะรสชาติจัดอร่อยมากสำหรับคนกินเปรี้ยวได้)

-หอยนางรมไทย (สุราษฎร์ฯ): อันนี้จะตัวใหญ่กว่าหอยนางรมฝรั่งเศส แต่สดเหมือนกัน แล้วแต่คนชอบเลยค่ะ

-ซุปเห็ดทรัฟเฟิล : เห็นเขาบอกว่าราคาสูง รสชาติดีมาก เนื้อเหมือนเนื้อครีม ตอนร้อนๆอร่อยค่ะ

-กุ้งอบ : อันนี้ไม่แน่ใจว่าอบหรือต้ม แต่ว่าวางอยู่บนน้ำแข็งข้างๆ ถังหอยแมลงภู่ รสชาติปกติกรอบดีค่ะ

-สเต็กเนื้อวากิว :อันนี้ต้องสั่งพนักงานตรงเคาเตอร์ แล้วพนักงานจะนำมาเสิร์ฟที่โต๊ะ

-ปลาดอลลี่นึ่งมะนาว : รสชาติดีค่ะ

-สลัด : สามารถคลุกเองได้ในอ่างข้างๆ บาร์สลัด

-ซูชิ&ซาซิมิ : ของสดใหม่มาก มีทั้งปลาทูน่า ปลาแซลมอล ไข่หวาน ปลาไหล ปูอัด แซลมอลเบิร์นไฟ

-สตูเนื้อ: รสชาติกลมกล่อม เนื้อเปื่อย มันฝรั่งก็อร่อย

-สเต็กแซลมอล: หนังกรอบ รสชาติอร่อย (ไม่ได้กินเยอะเพราะกลัวไม่ได้กินอย่างอื่น)

-สเต็กหมูพริกไทยดำ: อันนี้เหมือนสเต็กทั่วไป

-บัตเตอร์โทส : เป็นขนมปังราดน้ำผึ้ง (สั่งกับพนักงานแล้วพนักงานจะนำมาเสิร์ฟที่โต๊ะ)

-พานาคอตต้า : สั่งพนักงานแล้วพนักงานจะหยิบใส่ซอสสตอเบอรี่ให้ รสชาติกลมกล่อมเปรี้ยวนิดๆ

-ครีมบูเล่ : คล้ายคัสตาดหรือพุดดิ้ง ไม่ค่อยแน่ใจ โรยน้ำตาลข้างบนแล้วเบิร์นไฟ เวลากินให้ตักเข้าปากแล้วใช้ลิ้นบี้ให้น้ำตาลเบิร์นไฟผสมกับเนื่อจะรู้สึกหวานกลมกล่อม

-น้ำชาเขียวมะลิ: หอม หวาน อร่อย

จริงๆ มีอีกหลายอย่างแต่ไม่ได้ทาน เพราะแค่นี้ก็รู้สึกแน่นมาก เช่นพิซซ่า พาสต้า กุ้งเผา สเต็กเนื้อบด ผัดไทย ไก่ทอด เทมปุระ แตงโม สับปะรด แคนตาลูป แฮม เบคอน ซุปมิโซะ ช็อคโกแลตลาวา วาฟเฟิล ไอศกรีม น้ำพันซ์ น้ำลิ้นจี่ น้ำอัดลม เป็นต้น สามารถเข้าไปดูได้ในเฟสบุ๊คของร้านได้เลย 

สำหรับใครที่จะไป แนะนำว่าให้โทรจองโต๊ะล่วงหน้า เพราะถ้าไม่จองอาจจะไม่มีโต๊ะเหลือ เพราะทางร้านจะจัดโต๊ะให้สำหรับคนที่จองไว้ก่อน และทางร้านจะเปิดเป็นรอบเท่านั้น รอบละ2ชั่วโมง ดูรายละเอียดของแต่ละรอบได้ที่เฟสบุ๊คของร้านเลยค่ะ 

ปล.กลับไปทานอีกแน่นอนค่ะ อร่อยและดีทุกอย่างจนไม่รู้จะอธิบายยังไง ตอนนี้ขอตัวไปย่อยก่อนแน่นมากกกกกก